钦定古今图书集成/明伦汇编/氏族典/第293卷 > 《廖用贤尚友录》 > 方蒙仲
## 钦定古今图书集成/明伦汇编/氏族典/第293卷 > 《廖用贤尚友录》 > 方蒙仲

按《万姓统谱》：“蒙仲名澄孙，以字行，大东子。少能文，落
笔若宿构者。淳祐七年，廷对万言，欲聚君子以续国
气脉，明公论以强国精神。又请立涪陵后，锢秦桧子
孙，窜史嵩之以谢天下。”擢甲科，为邵武军学教授，辟
淮西制置司参议官，知邵武军。立樵川书院以广教
养。郡最闻，增一秩。寻以秘书丞召，卒。蒙仲初年挟才
气，既乃务为谦和，一时诸贤皆折节与之友。方大琮、
王迈、刘克庄尢爱厚之。始以文字见知贾似道。及似
道相，蒙仲独求外补自效，终其身。